SK
17.7.2023
Úradný vestník Európskej únie
C 252/73
Žaloba podaná 25. mája 2023 – UC Rusal/Rada (Vec T-292/23) (2023/C 252/87) Jazyk konania: angličtina Účastníci konania Žalobkyňa: United Company Rusal MKPAO (UC Rusal) (Kaliningrad, Rusko) (v zastúpení: N.
Tuominen a L.
Engelen, advokáti) Žalovaná: Rada Európskej únie
Návrhy Žalobkyňa navrhuje, aby Všeobecný súd: — čiastočne zrušil v súlade s článkom 263 ZFEÚ (1) rozhodnutie Rady (SZBP) 2023/572 z 13. marca 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, (1) a vykonávacie nariadenie Rady (EÚ) 2023/571 z 13. marca 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, (2) a (2) akékoľvek následné rozhodnutie Rady (SZBP) a vykonávacie nariadenie Rady, ktorými sa tieto akty menia alebo zrušujú, a to v rozsahu, v akom označujú žalobkyňu za subjekt, ktorého vlastníkom je pán Deripaska, — uložil Rade povinnosť nahradiť trovy konania.
Dôvody a hlavné tvrdenia Na podporu svojej žaloby uvádza žalobkyňa tri žalobné dôvody. 1.
Prvý žalobný dôvod je založený na zjavne nesprávnom právnom posúdení z dôvodu toho, že názov žalobkyne bol zahrnutý v odôvodnení osoby, na ktorú sa vzťahujú reštriktívne opatrenia. 2.
Druhý žalobný dôvod je založený na porušení práv na obranu, práva na spravodlivé súdne konanie, keďže žalobkyni nebola poskytnutá možnosť účinne vykonávať svoje práva na obranu, predovšetkým právo byť vypočutý.
Vzhľadom na blízky vzťah medzi právom na obranu a právom na účinné súdne preskúmanie došlo tiež k porušeniu práva žalobkyne na účinný súdny prostriedok nápravy. 3.
Tretí žalobný dôvod je založený na tom, že sporné opatrenia sú neprimerané a porušujú práva žalobkyne podľa článkov 16 a 17 Charty základných práv Európskej únie.
(1) (2)
Rozhodnutie Rady (SZBP) 2023/572 z 13. marca 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v.
EÚ L 75I, 2023, s. 134).
Vykonávacie nariadenie Rady (EÚ) 2023/571 z 13. marca 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (Ú. v.
EÚ L 75I, 2023, s. 1).
Žaloba podaná 25. mája 2023 – EuroChem Group/Rada (Vec T-293/23) (2023/C 252/88) Jazyk konania: angličtina Účastníci konania Žalobkyňa: EuroChem Group AG (Zug, Švajčiarsko) (v zastúpení: N.
Tuominen a M.
Krestiyanova, advokáti)